text: Taqpach arunak uñjaña? Global Voices qillqatanak jaqukipapta medios ciudadanos ukar tukuyañataki
text: #000000
text: Perú markan pä uru yatichäwix activistas digitales jupanakaruw juk’amp ch’amancht’awayi
text: #000002
text: Cusco, Peru markax Imperio Incaico ukhamarakiwa. Jichhürunx waranq waranq anqaxat jutir jila kullakanakaw uksar kuna aski chiqanakatï utjki ukanak uñjt’ir sarapxi, jilpachax nayra templos ukat sitios arqueológicos uñt’at chiqawjanakaruw uñjt’ir purt’apxi.
text: #000004
text: Uka monumentos físicos ukakikiti. Uka markanx quechua aruw art’ata. Uka markan kallinakapanti sarnaqt’asm ukhax markachirinakarux qhichwa arut arst’asir ist’asmaxa, jichhax machaq políticas públicas ukamp arxatataxiwa.
text: #000005
text: Aka pachax Cusco markarux Latino América uksat Asamblea del Activismo Digital de Lenguas Indígenas tantachthapt’añaw wakt’awayi.
  11 ukat 12 jallu qallta phaxsit 2015 maran apasina, aka tantachäwix kawkïr activistas indígenas waynanakatï arup jach’anchañatak medios digitales uka apnaqpk jupanakaruw tantachthapt’äna. Nayraqatax Oaxaca, Mexico ukat Bogotá, Colombia uksanakanaw apasïna ukharuw akax kimsïr tantachäwixiwa.
text: #000006
text: Taypi sata chika phaxsinw wakicht’irinakax jawillt’aw tuqi Peru markan jakasirinakar jawillt’atäna, jupanakax arurux Internet uksan laqanchayirinakapxanwa. Chikanchasrinakax may may chiqanakat arunakat chhijllt’atänwa. Ukampirus jupanakatx kunti yatiqapk ukxa markanakapan yaticht’añ amataninakaw chhijllt’atäna.
  Maysatax qhichwa aru arst’asirinakaw jilapachanix uksan chikancht’asiñatak wali suyt’apxäna, jupanakax taqi chiqatapxänwa, jipachax thaya uraqitapxänwa. Chikancht’asirinakax tamap taypin kuna amtanakampiti sarapk ukwa jilpachax uñt’ayapxäna, uka taypinx televisión digital wakichäwi, audios podcast ukanakas ukankarakinwa, aru arst’äwi ukat medios sociales ukanakaw ukataypinkäna. Wakicht’irinakax taqi uka amtanakap uñjasax 25 jaqiruw pä uru jikthaptäwitak ajllt’äna.
text: #000008
text: Sesiones plenarias, yatichäwinaka ukat yaqhanaka.
text: #000009
text: Uka chikancht’asiwinx may may tama aruskipt’äwinakaw utjawayi, amta uñacht’äwi ukat yatichäwinaka. Wakicht’irinakax tamanakaruw kunkancht’awayi, sapa t’aqa técnicos ukat lingüísticos tayka arunakan Web uksa uñt’ayasa. Chikancht’asirinakax juk’a arunakan uñt’ayapxatapatx amuyunakap luräwinakap sapa maynix uñt’ayapxi.
  Chikanchasirinakax amatanakap uñt’ayapxäna ukatx masinakapat jayst’äwinakap apthapt’apxäna. Podcasts ukas qhichwa arun waraqt’atax utjarakinwa, shipibo-konibo aruns utjarakinwa, maysatx GIFs uksa Perú markan may may arunakax utjk ukatakis utt’ayasirakinwa. Jch’a tamanakax kipka amatanakaps uñt’ayarakinwa jisnawa Talking Dictionaries (Diccionarios parlantes) Instituto de Lenguas Vivas uksata, Mapa sonoro Ministerio de Cultura, esfuerzos de localización de Mozilla, ukat Rimasun Quechua Podcasts Nueva York jach’a yatiqañ utatas ukankarakinwa ukat yaqhanakamp kunaw chikanchasipxäna.
text: #000011
text: Kunapachatï yatichäwix purinx ukhax sapa mayni chikanchasiriw ajllt’asipxäna, uka pä uru yatichäwinx sapa yatichäwix suxta pachaw apasïna, uka yatichäwinakax maywajan mawjanwa. Aka turkakipäwix chikancharinakarux yanapt’iwa, jupanakax kunjamas herramienta digital uka sum apnaqapxaspa, ukatx tukuyarux mä aski achu utjayapxasp ukaw amtanxa. Walja chikanchasirinakaw herramientas jan ukax plataformas ukanak juk’amp apnaqañ munapxäna, ukampirus jupanakax mä juk’s yatintaniwapxanwa ukatx uka yatiñanakaniw utjäwinakapar kutt’awayxapxäna. Chikanchasirinakaxc sapa mayniw yatichäwinak ajllt’asipxäna:
text: #000013
text: Mä arukipäwi Global Voices ukat CBC uksata“Internet ukax aruxankiwa sutinchata— Perú markan tayka arunakat aruskipt’äwi ” ukax nayrïr uru yatichaw arumaw phuqhasïna. Inakinwa, ukampirus khitis mantakispanwa ukhamat amyt’añataki.
text: #000014
text: Pä uru aruskipäwix luräwinak uñacht’äwi, 25 jila kulak chikanchasirit amuyt’äwinakapa , tukuy uru jichha yatxatäwinakat amuykipt’äwi . Waljaniw tecnología ukamp arup ch’amanchañatak amtanakanipxäna. Chikanchasrinakax plataformas virtual ukat Facebook uksaw aruskipt’añ munapxäna .
text: #000015
text: Chikancht’asirinakat video waraqt’atawa –español arut ukhamarak tayka arupat arst’äwinaka – aka ukan uñacht’ayasi, Rising Voices, 2015 maran uñt’ayata, Lationamérica uksan activismo digital tayka arun uñt’ayañataki. Uka jiskt’äwinakax yatichäwinw mä video ukan waruqt’asïna, Ch'aska Rojas-Böttger jupaw waruqt’äna.
text: #000016
text: Aka jikthaptäwinakax wali askiwa, ukampirus lingüístico ukat comunitario ukar jach’ancht’añaw aski. Amtax waynanakar arunakapan ch’amancht’apxañapatakiw ch’amanchi. Uka amta jikxatañax mä chiqa thakhiwa.
  Global Voices ukax 2016 maran yaqha yatichäwinak wakt’ayañ amtaski, yaqha tamanakamp ch’amancht’añataki.
text: #000017
text: Aka qillqatax Rising Voices ukhamawa, Global Voices ukan amtapa, medios ciudadanos ukar sarantayañampiw ch'amanchi, kawkhanti markachirix akar jan atk ukanakataki · Taqpach qillqatanaka
text: #000018
text: Pirwa markankir Dina Boluarte: chacha/warmi irpiris janiw aski lurawinaks uñstaykiti
text: #000019
text: Qullasuyu markanx kunjams markanakan jakasirinakax uñjapxi uksatuqit mä guaranínkirix amuykipi
text: #000020
text: Níger markanx uywa uywachirinakax jan jallu puritapatax aynacht’ataw jikxatasipxi
text: #000022
text: Ucraniano aru thakhipan jan walt’awipa
text: #000023
text: Taqpach amuy qillqatanakax mä moderadoran uñakipatawa. Mayat jilx jan amuy qillqatam apayamti, jan ukax spam ukjamaspawa.
  Mayninakar yäqañamp uñjama. Jan wali amuy qillqäwinakamp qillqatanakax janiw aprobatakaniti.
text: #000027
text: Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
text: #000029
text: Special thanks to our many sponsors and funders.
text: #000030
text: Please support our important work:
text: #000031